OpenLLM-France/wikimedia huggingface dataset:
# Squad Busters

Squad Busters és el 6è i el videojoc més recent de Supercell per a dispositius mòbils (iOs i Android). Es tracta d'un videojoc d'un grau de violència en dibuixos animats baix, amb diversos modes de joc.
Va ser publicat el 24 de maig del 2024 en versió Soft launch. Durant els darrers mesos, es va anar afegint per a una sèrie de països fins que el 29 de desembre del 2024 es va publicar globalment. Actualment no està disponible en català.
Com la resta de videojocs de Supercell, és freemium (és a dir, que jugar-lo és gratuït, però petites transaccions econòmiques permeten avançar en el joc més ràpidament, a més de poder donar aspectes diferents als seus personatges). El joc esta disponible en iOS i en Android.

## Modes de joc

Quan va sortir, només tenia 1 mode, on havies de recol·lectar el màxim de gemmes possibles. Més tard, se'n van afegir més:
* Showdown: on has d'intentar ser l'última Squad viva. No hi existeixen gemmes.
* Squad League: com el mode normal, però guanyes copes. Les copes de moment sense cap funció.
* Gem Hunt Duo: Com el mode normal però en duos, i es comparteixen les gemmes.
* Squad Busters ha tingut alguns modes temporals com:
* Hatchling Run: Havies de caçar i portar al niu el màxim nombre de pollets possible i defensar-los dels robots.
* Unicron Attacks: Venia amb la col·laboració amb Transformers. Era un mode normal, però amb un modificador amb monstres de Transformers.

## Referències

* ↑ «Squad Busters - Supercell's New Party Action Game!» (en anglès). [Consulta: 16 març 2025].
* ↑ Valderas, Moisés. «Supervivencia y Atrapagemas (Dúo) llegan a Squad Busters» (en castellà), 16-12-2024. [Consulta: 16 març 2025].
* ↑ «Hatchling Run» (en anglès). [Consulta: 16 març 2025].
# Missouri City (Missouri)

Missouri City és una població dels Estats Units a l'estat de Missouri. Segons el cens del 2000 tenia 295 habitants.

## Demografia

Segons el cens del 2000, Missouri City tenia 295 habitants, 110 habitatges, i 75 famílies. La densitat de població era de 111,7 habitants per km².
Dels 110 habitatges en un 29,1% hi vivien nens de menys de 18 anys, en un 52,7% hi vivien parelles casades, en un 8,2% dones solteres, i en un 31,8% no eren unitats familiars. En el 23,6% dels habitatges hi vivien persones soles el 7,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,68 i el nombre mitjà de persones que vivien en cada família era de 3,23.
Per edats la població es repartia de la següent manera: un 26,1% tenia menys de 18 anys, un 8,1% entre 18 i 24, un 29,8% entre 25 i 44, un 26,8% de 45 a 60 i un 9,2% 65 anys o més.
L'edat mediana era de 37 anys. Per cada 100 dones de 18 o més anys hi havia 107,6 homes.
La renda mediana per habitatge era de 41.875 $ i la renda mediana per família de 45.000 $. Els homes tenien una renda mediana de 30.357 $ mentre que les dones 24.554 $. La renda per capita de la població era de 17.693 $. Entorn del 4,2% de les famílies i el 7,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Missouri City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Missouri City». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Saccharomycotina

Els sacaromicotins (Saccharomycotina) són una subdivisió o subfílum dels fongs ascomicots (Ascomycota) i conté llevats que no formen ascocarps (cossos fructífers), els seus ascs estan nus; també es poden reproduir asexualment per gemmació. Hi destaquen els gèneres Saccharomyces (llevat de cervesa i molts d'altres) i Candida, paràsit oportunista d'humans.

## Taxonomia

La darrera actualització de la classificació dels fongs inclou 7 classes dins el subfílum Saccharomycotina:
* Classe Alloascoideomycetes
* Classe Dipodascomycetes
* Classe Lipomycetes
* Classe Pichiomycetes
* Classe Saccharomycetes
* Classe Sporopachydermiomycetes
* Classe Trigonopsidomycetes

## Referències

* 1 2 Hyde, K.D. 2024. The 2024 Outline of Fungi and fungus-like taxa. Mycosphere, 15(1): 5146–6239, Doi 10.5943/mycosphere/15/1/25, ISSN 2077 7019. Versió web.
* ↑ See the Ascomycota article on the Paleos site Arxivat 2007-05-28 a Wayback Machine. for a definition and explanation of Saccharomycotina.

## Enllaços externs

* Outline of Fungi
* Tree of Life: Saccharomycetales (classificació obsoleta)
# Siracusia

La Siracusia (en grec antic: Συρακουσία) va ser una nau mercant de l'antiga Grècia pensada pel transport de mercaderies i passatgers, que pertanyia a la ciutat de Siracusa. Tenia 55 metres de llarg, 14 metres d'ample, 13 metres d'alçada i una capacitat de càrrega d'entre 1700 i 2000 tones.
La nau va ser encarregada a l'arquitecte naval Àrquies de Corint per ordre de Hieró II, però per la complexitat del disseny hi va intervindre Arquimedes, que la va acabar l'any 240 aC aproximadament. Posteriorment va fer cap a mans del rei Ptolemeu II d'Egipte i rebatejada amb el nom d'Alexandris. Es considera un dels vaixells més grans de l'antiguitat.
La nau tenia tres pals: pal major, messana i trinquet. A més, disposava de quatre àncores de fusta i vuit de ferro. Estava dissenyada amb gran luxe i podia portar fins a 600 persones. Tenia un jardí, una biblioteca, un gimnàs, una sauna i un petit temple dedicat a Afrodita, protectora dels mariners i dels viatgers per mar. Els nivells superiors estaven reservats als passatgers i els inferiors a la tripulació i als soldats. Arquimedes hi va instal·lar el seu caragol sense fi per treure l'aigua que es pogués filtrar per les juntures de la nau i omplir la sentina.
Ateneu de Nàucratis, escriptor grec de finals del segle ii, fa una detallada descripció de la nau que pren d'una obra perduda de Mosquió, un escriptor del segle iii aC, que diu que a la proa la nau duia una gran catapulta i la coberta superior del vaixell, més ampla que la resta de l'estructura, era sostinguda per atlants tallats en fusta, i a més hi havia decoracions de marbre i marfil. El terra dels espais públics tenia paviments de mosaic que representaven la Ilíada.

## Referències

* 1 2 3 4 Ateneu de Nàucratis. El sopar dels erudits, V, 204E, 206F-207A-C, 208B-E
* ↑ Meijer, Fik «On the Construction of the 'Syracusia' (Athenaeus V. 207 A-B)». The Classical Quarterly, 46, 2, 1996, pàg. 575-578.
* ↑ Nenova, Stella. «Syracusia». World History Encyclopedia. [Consulta: 23 setembre 2024].
# Socialdemòcrates d'Åland

Els Socialdemòcrates d'Åland (en suec Ålands Socialdemokrater) són un partit polític d'ideologia social demòcrata de les Illes Åland fundat el 1971.
A les últimes eleccions, el partit va obtenir el 12,8% dels vots i 4 dels 30 escons del Parlament d'Åland.

## Resultats electorals
### Parlament d'Åland

| Elecció | Vots | % | Escons | +/- | Lloc |
| 1975 | 1.371 | 14.4 | 5 / 30 | Nou | 3r |
| 1979 | 1.125 | 12.0 | 3 / 30 | 2 | 4t |
| 1983 | 1.717 | 16.5 | 5 / 30 | 2 | 4t |
| 1987 | 1.489 | 14.0 | 4 / 30 | 1 | 4t |
| 1991 | 1.564 | 14.5 | 4 / 30 | = | 4t |
| 1995 | 1.711 | 15.2 | 4 / 30 | = | 4t |
| 1999 | 1.427 | 11.8 | 3 / 30 | 1 | 5è |
| 2003 | 2.340 | 19.0 | 6 / 30 | 3 | 3r |
| 2007 | 1.513 | 11.8 | 3 / 30 | 3 | 4t |
| 2011 | 2.404 | 18.5 | 6 / 30 | 3 | 3r |
| 2015 | 2.188 | 17.4 | 5 / 30 | 1 | 4t |
| 2019 | 1.312 | 9,1 | 3 / 30 | 2 | 5è |
| 2023 | 1.801 | 12.8 | 4 / 30 | 1 | 4t |

## Referències

* ↑ «Parties and Elections in Europe». [Consulta: 2 juny 2024].
* ↑ «Resultat | Lagtingsval 2023 | valresultat.ax» (en suec). [Consulta: 2 juny 2024].
* ↑ «Elections for the legislative assembly and the municipal elections | Ålands statistik- och utredningsbyrå» (en suec). [Consulta: 2 juny 2024].

## Enllaços externs

* Pàgina oficial Arxivat 2014-12-10 a Wayback Machine.
# Convergència evolutiva

La convergència evolutiva és un fenomen evolutiu pel que diferents organismes tendeixen, sota pressions ambientals equivalents, a desenvolupar en la seva evolució característiques (morfològiques, fisiològiques, etològiques, etc.) similars (estructures anàlogues).
La convergència evolutiva explica la semblança entre grups animals sense parentesc especial com taurons, dofins i ictiosaures. Un altre exemple és la semblança entre els cànids Canis lupus i Vulpes vulpes, ambdós placentaris, i el llop marsupial.
L'ala és un exemple de convergència evolutiva en acció. Malgrat que els seus ancestres comuns no tenien ales, els ocells i ratpenats en tenen, i són capaços d'un vol potent. Les ales són similars en construcció, a causa de condicions físiques que s'imposen sobre la forma de l'ala. Les ales són modificacions dels membres anteriors i posteriors.
Un exemple clàssic és l'ull dels cefalòpodes, vertebrats i cnidaris. El seu darrer ancestre comú hauria tingut una simple taca fotoreceptiva però l'evolució de l'ull hauria portat a un refinament progressiu d'aquesta estructura.
La convergència evolutiva no sempre queda plasmada en òrgans concrets; per exemple, s'estima que la capacitat de produir verí ha evolucionat almenys una vintena de vegades entre els peixos.
Els trets que provenen de la convergència evolutiva s'anomenen anàlegs en contrast amb les estructures homòlogues que tenen un origen comú.
L'oposat a la convergència evolutiva és l'evolució divergent, on espècies relacionades tenen característiques diferents. Això pot passar per mutació a l'atzar.
Es pot distingir entre convergència evolutiva i l'evolució paral·lela aquesta ocorre quan dues espècies diferents evolucionen juntes al mateix temps i en el mateix espai i adquireixen característiques similars (per exemple en els cavalls i els paleoteris).

## Referències

* ↑ Arbuckle, Kevin; Harris, Richard J. «Radiating pain: venom has contributed to the diversification of the largest radiations of vertebrate and invertebrate animals». BMC Ecology and Evolution, 21, 2021.
# Rickreall

Rickreall és una concentració de població designada pel cens dels Estats Units a l'estat d'Oregon. Segons el cens del 2000 tenia 57 habitants.

## Demografia

Segons el cens del 2000, Rickreall tenia 57 habitants, 26 habitatges, i 17 famílies. La densitat de població era de 129,5 habitants per km².
Dels 26 habitatges en un 19,2% hi vivien nens de menys de 18 anys, en un 57,7% hi vivien parelles casades, en un 7,7% dones solteres, i en un 30,8% no eren unitats familiars. En el 23,1% dels habitatges hi vivien persones soles l'11,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,19 i el nombre mitjà de persones que vivien en cada família era de 2,56.
Per edats la població es repartia de la següent manera: un 15,8% tenia menys de 18 anys, un 1,8% entre 18 i 24, un 24,6% entre 25 i 44, un 38,6% de 45 a 60 i un 19,3% 65 anys o més.
L'edat mediana era de 50 anys. Per cada 100 dones de 18 o més anys hi havia 71,4 homes.
La renda mediana per habitatge era de 27.222 $ i la renda mediana per família de 26.389 $. Els homes tenien una renda mediana de 41.250 $ mentre que les dones 21.250 $. La renda per capita de la població era de 12.846 $. Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rickreall». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Rickreall». American Fact Finder. Oficina del Cens dels Estats Units, 12-01-2010.
# Equació de Clapeyron

L'equació de Clapeyron, deguda al físic francès Benoît Paul Émile Clapeyron, expressa la dependència quantitativa de la pressió d'equilibri entre fases amb la temperatura o bé la variació de la temperatura d'equilibri entre fases amb la pressió, essent aplicable a qualsevol sistema tancat. L'equació és:
${\frac {\mathrm {d} T}{\mathrm {d} P}}={\frac {T\Delta V_{\rm {m}}}{\Delta H_{\rm {m}}}}$
on T és la temperatura, P la pressió, ∆V$_m$ la variació del volum molar en el canvi de fase i ∆H$_m$ la variació d'entalpia molar del canvi de fase.

## Deducció termodinàmica

Suposem una substància pura present en dues fases α i β a la pressió P i temperatura T, per exemple aigua líquida i gel. La condició d'equilibri és que els potencials químics a ambdues fases siguin iguals:
$\mu ^{\alpha }=\mu ^{\beta }\,$
Si la temperatura canvia ho ha de fer la pressió de manera que es torni a l'equilibri, per tant, cada potencial químic variarà en quantitats que han de ser iguals, ja que al final ambdós potencials químics han de continuar iguals. Així tenim que:
$\mathrm {d} \mu ^{\alpha }=\mathrm {d} \mu ^{\beta }\,$
El potencial químic es pot relacionar amb l'entropia molar, la temperatura, el volum molar i la pressió mitjançant la relació: $\mathrm {d} \mu =-S_{\rm {m}}\,\mathrm {d} T+V_{\rm {m}}\,\mathrm {d} P$, que podem substituir a l'anterior igualtat:
$-S_{\rm {m}}^{\alpha }\,\mathrm {d} T+V_{\rm {m}}^{\alpha }\,\mathrm {d} P=-S_{\rm {m}}^{\beta }\,\mathrm {d} T+V_{\rm {m}}^{\beta }\,\mathrm {d} P$
Si reagrupam tenim:
$(S_{\rm {m}}^{\beta }-S_{\rm {m}}^{\alpha })\,\mathrm {d} T=(V_{\rm {m}}^{\beta }-V_{\rm {m}}^{\alpha })\,\mathrm {d} P$
$\Delta S_{\rm {m}}\,\mathrm {d} T=\Delta V_{\rm {m}}\,\mathrm {d} P$
Com que les dues fases estan en equilibri podem substituir la variació d'entropia molar per $\Delta S_{\rm {m}}=\Delta H_{\rm {m}}/T\,$ i l'equació queda finalment:
${\frac {\mathrm {d} T}{\mathrm {d} P}}={\frac {T\Delta V_{\rm {m}}}{\Delta H_{\rm {m}}}}$

## Referències

* ↑ Rodríguez, J. A.; Ruíz, J. J. i Urieta, J. S.. Termodinámica química. Madrid: Síntesis, setembre 2000, p. 139. ISBN 84-7738-581-5.
* ↑ Díaz Peña, M.; Roig Muntaner, A. Química física (en castellà). 1ª. Madrid: Alhambra, 1980, p. 817. ISBN 84-205-0575-7.
# Millerton (Nova York)

Millerton és una població dels Estats Units a l'estat de Nova York. Segons el cens del 2000 tenia 925 habitants.

## Demografia

Segons el cens del 2000, Millerton tenia 925 habitants, 375 habitatges, i 232 famílies. La densitat de població era de 566,9 habitants/km².
Dels 375 habitatges en un 29,3% hi vivien nens de menys de 18 anys, en un 45,3% hi vivien parelles casades, en un 12,5% dones solteres, i en un 38,1% no eren unitats familiars. En el 32% dels habitatges hi vivien persones soles el 14,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,44 i el nombre mitjà de persones que vivien en cada família era de 3,09.
Per edats la població es repartia de la següent manera: un 24,4% tenia menys de 18 anys, un 8,3% entre 18 i 24, un 27,8% entre 25 i 44, un 24% de 45 a 60 i un 15,5% 65 anys o més.
L'edat mediana era de 40 anys. Per cada 100 dones de 18 o més anys hi havia 89,9 homes.
La renda mediana per habitatge era de 36.176 $ i la renda mediana per família de 46.458 $. Els homes tenien una renda mediana de 27.279 $ mentre que les dones 29.500 $. La renda per capita de la població era de 17.220 $. Entorn del 7,7% de les famílies i el 14,3% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Millerton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Millerton». American Fact Finder. Oficina del Cens dels Estats Units, 12-01-2010.
# Millport (Nova York)

Millport és una població dels Estats Units a l'estat de Nova York. Segons el cens del 2000 tenia 297 habitants.

## Demografia

Segons el cens del 2000, Millport tenia 297 habitants, 118 habitatges, i 77 famílies. La densitat de població era de 318,5 habitants/km².
Dels 118 habitatges en un 32,2% hi vivien nens de menys de 18 anys, en un 44,9% hi vivien parelles casades, en un 13,6% dones solteres, i en un 33,9% no eren unitats familiars. En el 28,8% dels habitatges hi vivien persones soles el 15,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,52 i el nombre mitjà de persones que vivien en cada família era de 3,03.
Per edats la població es repartia de la següent manera: un 25,6% tenia menys de 18 anys, un 5,7% entre 18 i 24, un 33% entre 25 i 44, un 23,6% de 45 a 60 i un 12,1% 65 anys o més.
L'edat mediana era de 38 anys. Per cada 100 dones de 18 o més anys hi havia 97,3 homes.
La renda mediana per habitatge era de 31.250 $ i la renda mediana per família de 40.500 $. Els homes tenien una renda mediana de 26.875 $ mentre que les dones 17.500 $. La renda per capita de la població era de 15.739 $. Entorn del 6,1% de les famílies i el 12,8% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Millport». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Millport». American Fact Finder. Oficina del Cens dels Estats Units, 12-01-2010.
# Oomoto

Oomoto (大本, Ōmoto, Gran Font, o Gran Origen), també coneguda com a Oomoto-kyo (大本教, Ōmoto-kyō) és una religió japonesa fundada el 1892 per Nao Deguchi. Els practicants d'Oomoto solen reconèixer figures religioses notables d'altres creences com a kami.
Oomoto-kyo va tenir una gran influència en Morihei Ueshiba, fundador de l'Aikido. Des del començament, l'Oomotokyo ha estat molt lligat a la llengua auxiliar internacional esperanto. Així, va decidir utilitzar-la perquè el seu missatge arribés a tothom per igual. Gràcies a una donació de Oomoto, des del 1987 l'Associació Universal d'Esperanto atorga anualment el Premi Deguĉi en reconeixement de persones o projectes actius en l'esperanto com a potencial recurs per a la pau mundial i per a la felicitat de la humanitat, segons els ideals de L. L. Zamenhof i els ensenyaments de Deguĉi Onisaburo, qui va ser una figura important en aquesta religió. Alguns dels guardonats amb aquest premi han estat Claude Piron, William Auld, Mireille Grosjean i Hori Jasuo.

## Referències

* ↑ «Frequently Asked Questions About Oomoto». Ōmoto. [Consulta: 2010].
* ↑ Stalker, Nancy K.. Prophet motive : Deguchi Onisaburō, Oomoto, and the rise of new religions in Imperial Japan. Honolulu: University of Hawai'i Press, 2008, p. 101. ISBN 9780824831721.
* ↑ James L. McClain, Japan: A Modern History p 469 ISBN 0-393-04156-5

## Bibliografia

* Nancy K. Stalker, "Prophet Motive: Deguchi Onisaburo, Oomoto and the Rise of New Religion in Imperial Japan," University Of Hawaii, 2008, ISBN 0-8248-3226-4
* Emily Groszos Ooms, Women and Millenarian Protest in Meiji Japan: Deguchi Nao and Omotokyo, Cornell Univ East Asia Program, 1993, ISBN 978-0-939657-61-2
* The Great Onisaburo Deguchi, by Kyotaro Deguchi, translated by Charles Rowe, ISBN 4-900586-54-4
* Iwao, Hino. The Outline of Oomoto. Kameoka, Japan, 1968.
* Murakami Shigeyoshi. Japanese Religion in the Modern Century. Translated by H. Byron Earhart. Tokyo, 1980. Originally published as Kindai hyakunen no shukyo. ISBN 978-0-86008-260-6
* Yasumaru Yoshio. Deguchi Nao Tokyo, 1977.

## Enllaços externs

* Lloc oficial d'Omoto-kyo
# Som Identitaris

Som Identitaris (SOMI) és un partit polític català unionista i d'extrema dreta creat el juliol del 2016 d'una escissió de Plataforma per Catalunya (PxC) encapçalada per Josep Anglada.
A les eleccions municipals de 2019 va obtenir representació a l'ajuntament de Manlleu amb un únic regidor, Paco Zambrana. Som Identitaris es va presentar a quatre poblacions més: Roses, Badalona, El Vendrell i Vic, sense obtenir, però, representació. Josep Anglada, que es presentava a les eleccions per Vic, fou inhabilitat dos mesos abans de les eleccions municipals de 2019 per haver amenaçat un militant d'Arran quan aquest era menor d'edat.

## Resultats electorals

| Any | Vots | % | Regidors | Resultats desglossats |
| 2019 | 1.695 | 0,1 | 1 / 9.069 | Per municipis Municipi Comarca Alcaldable Vots % Regidors Govern Manlleu Osona Paco Zambrana Tinoco 524 6,3 1 / 21 Oposició Roses Alt Empordà Jose Antonio Blazquez Jimenez 302 4,4 0 / 17 - Vic Osona Marta Riera Camps 511 2,9 0 / 21 - El Vendrell Alt Penedès Juan Manuel Carrasco Carrión 297 2,0 0 / 21 - Badalona Barcelonès Pedro Jose Abril Yepes 61 0,1 0 / 21 - |
| 2023 | 1.650 | 0,1 | 2 / 9.147 | Per municipis Municipi Comarca Alcaldable Vots % Regidors Govern Vic Osona Josep Anglada i Rius 1.193 8,8 2 / 21 Oposició El Vendrell Alt Penedès Israel Carrion Carballido 247 1,9 0 / 21 - Santa Oliva Baix Penedès Gisela Lopez Pavon 4 0,2 0 / 11 - Barcelona Barcelonès Juan Marín Muñoz 206 0,0 0 / 41 - |

## Referències

* ↑ «Josep Anglada canvia el nom del seu partit i registra la marca Som Identitaris». NacióDigital. [Consulta: 1r gener 2020].
* ↑ «La ultradretana Plataforma per Catalunya cessa la seva activitat per adherir-se a Vox». Público. [Consulta: 1r gener 2020].
* ↑ «Quins ajuntaments de Catalunya tindran representació de partits d'ultradreta?». Directa, 03-06-2019. [Consulta: 1r gener 2020].
* ↑ «Candidatures eleccions municipals 26-M 2019». Municipals.cat. Arxivat de l'original el 2020-01-01. [Consulta: 1r gener 2020].
* ↑ «Els tribunals inhabiliten Josep Anglada i no es podrà presentar a les eleccions amb Som Identitaris a l'Ajuntament de Vic». 324.cat, 20-05-2019. [Consulta: 1r gener 2020].
* ↑ «Consulta de resultados electorales» (en castellà). Ministeri de l'Interior d'Espanya. Arxivat de l'original el 17 d’octubre 2019. [Consulta: 15 febrer 2021].
# Tamar Museridze

Tamar Museridze (georgià: თამარ მუსერიძე) (Tbilisi, c. 1984), també coneguda com Tamuna, és una periodista georgiana. En descobrir que havia estat adoptada ho va intentar tot per trobar els seus pares, el que ha generat un intens debat al seu país i el 2023 ja havia permès reunir a 800 famílies.

## Biografia

Amb divuit anys ja era una periodista coneguda a la televisió pública de Geòrgia. Quan en tenia trenta-un va descobrir que era adoptada, i partir d'aquell moment va decidir prioritzar la cerca dels seus pares biològics.
Durant el procés va localitzar proves d'adopcions al mercat negre que s'havien fet a Geòrgia a la dècada del 1980 i fins al 2005, de nadons procedents d'hospitals de maternitat que es deia que havien mort. El 1993 el mercat es va globalitzar i els preus dels entre 20 i 30 nadons que es venien cada mes es van disparar, fins que aquesta pràctica va acabar el 2005.
Per exemple, segons una anàlisi genètica es va poder confirmar que un nen declarat mort a Chiatura en realitat era viu i va ser adoptat per una família de Tbilissi. La creació d'un grup de Facebook anomenat I Look For (en català: estic buscant) va servir per posar en contacte centenars de persones que volien saber qui eren els seus pares i de dones a qui s'havia dit que els seus fills havien mort al part, però no se'ls havia lliurat cap certificat. Aquest fet va crear un debat públic al país i ha ajudat a reunir 800 persones amb les seves famílies.

## Referències

* 1 2 3 4 5 «BBC 100 Mujeres 2023: ¿quién está en la lista este año?» (en castellà). BBC, 21-11-2023. [Consulta: 8 gener 2024].
* 1 2 Shamanauri, Khatia «‘They told my mother I died, but I was stolen and sold’» (en anglès). The Telegraph, 09-12-2022. ISSN: 0307-1235.
* 1 2 «Тамар Мусеридзе вошла в список BBC самых влиятельных женщина мира за 2023 год - ТБИЛИССКАЯ НЕДЕЛЯ» (en rus), 22-11-2023. [Consulta: 8 gener 2024].